
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης στην περιοχή τοι> Νομού Ιω- 
αννίνων, για τη δημιουργία χώρου εγκαταστάσεων Δυτικού 
Μετώπου Σήραγγας Μετσόβου, που είναι απαραίτητη για την 
εκτέλεση και λειτουργία του έργου. 1 

ΠΟΛΕΟΔΟΜΊΑ 

ΔΙΑΤΑΓΜΑΤΑ 

' Εγκλιση της πολεοδομικής μελέτης των περιοχών «Νοσοκομείο» 
και «Λευκαδίτικα» του δήμου Πρέβεζας (Νομού Πρέβεζας) και 
αναθεώρηση του εγκεκριμένου ρυμοτομικού σχεδίου του ίδιου 
δήμου. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3678 (1) 

Αναγκαστική απαλλοτρίωση έκτασης στην περιοχή του Νομού Ιωαν- 
νίνων, για τη δημιουργία χώρου εγκαταστάσεων Δυτικού Μετώ¬ 
που Σήραγγας Μετσόβου, που είναι απαραίτητη για την εκτέλεση 
και λειτουργία του έργου. 

Ο ΝΟΜΑΡΧΗΣ ΙΩΑΝΝΙΝΩΝ 

’ Εχοντας υπόψη: 

1. Τις διατάξεις του Ν.Δ. 5797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ. 139/1971 «περί 
της αρμοδιότητας των Νομαρχών προς κήρυξη αναγκαστικών τινών 
απαλλοτριώσεων». 


2. Τις διατάξεις του άρθρου 23 του από 25 Νοεμβρίου 1929 
διατάγματος «περί κωδικοποιήσεως των περί κατασκευής και συντη- 
ρήσεως οδών κειμένων διατάξεων». 

3· Την αρ. πρωτ. 460/κε 290/14 Απριλίου 1986 απόφαση του 
ΤΠ.ΠΕ.ΧΩ.Δ.Ε. - ΕΥΔΕ/ΟΣΥΕ σχετικά με την έγκριση συμπληρω¬ 
ματικών κτηματολογίων χώρου εγκαταστάσεων Δυτικού μετώπου 
Σήραγγας Μετσόβου, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για τη δημιουργία χώρου εγκαταστάσεων 
Δυτικού μετώπου Σήραγγας Μετσόβου, έκτασης συνολικού εμβαδού 
14.997 Μ2 που είναι απαραίτητη για την εκτέλεση και λειτουργία 
του έργου, βρίσκεται στην Κοινότητα Ανήλιου Μετσόβου Νομού Ιωαν- 
νίνων και εικονίζεται με κλίμακα 1:500 στο από 7.4.86 κτηματολο- 
γικό διάγραμμα και στον αντίστοιχο από της ίδιας ημερομηνίας κτη- 
ματολογικό πίνακα τα οποία έχουν συνταχθεί από το Μάκη Ασημάκη 
Πολ. Μηχ. και έχουν θεωρηθεί από τον Προϊστάμενο της ΕΥΔΕ/Ο¬ 
ΣΥΕ Πολ. Μηχ. ΔΕ με 2οβ. Μεν. Κωνσταντάκο. 

Στην υπό απαλλοτρίωση έκταση που φαίνεται στο παραπάνω κτη- 
ματολογικό διάγραμμα, δε συμπεριλαμβάνονται οι εκτάσεις που ανή¬ 
κουν στο Δημόσιο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 

1) Παπαγγέλης Δημήτριος του Στεργίου. 

2) Μαργαρίτης Κων/νος του Κων/νου κλπ κάτοικοι Κοινότητας 
Ανήλιου Μετσόβου. 

Η απαλλοτρίωση κηρύσσεται υπέρ του Δημοσίου και με δαπάνη 
του, που θα αντιμετωπισθεί από τις πιστώσεις για έργα δημοσίων 
επενδύσεων αρμοδιότητας Υ.ΠΕ.ΧΩ.Δ.Ε. (έργο 8371000 της ΣΑΕ 
071). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 29 Μαΐου 1986 
Ο Νομάρχης 

ΒΑΣ. ΜΠΡΑΚΑΤΣΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση της πολεοδομικής μελέτης των περιοχών «Νοσοκομείο» και 
«Λευκαδίτικα» του δήμου Πρέβεζας (Νομού Πρέβεζας) και αναθε¬ 
ώρηση του εγκεκριμένου ρυμοτομικού σχεδίου του ίδιου δήμου. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποι¬ 
ήθηκε με το Ν. 1512/85 (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4) και 43 (παρ. 10). 

2. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3, 6 (παρ. 1), 7, 8 (παρ. 1), 9 και 16. 

4. Τις διατάξεις του από 17.7.1923 ν. δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 
και 70. 

5. Την υπ’ αριθ. 47309/1871/4.7.85) απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
σύνταξης του Γενικού Πολεοδομικού Σχεδίου Πρέβεζας (Ν. Πρέβε¬ 
ζας)» (ΦΕΚ 372/Δ/85). 

6. Το από 23.9.1985 Π. Δ/γμα «Διαδικασία εφαρμογής κοινωνι¬ 
κού συντελεστή» (ΦΕΚ 606/Δ/85). 

7. Την υπ’ αριθ. 22035/1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένων των περιοχών «Νοσοκομείο» και «Λευκαδίτικα» του 
δήμου Πρέβεζας (Ν. Πρέβεζας). 

8. Τις υπ’ αριθ. 59/1985, 199/1985. και 1/1986 γνωμοδοτή¬ 
σεις, του Δημοτικού Συμβουλίου Πρέβεζας. 

9. Τις υπ’ αριθ. 15/15.10.85 και 20/2.1.86 γνωμοδοτήσεις του 
Συμβουλίου Χωροταξίας, Οικισμού και Περιβάλλοντος Νομού Πρέβε¬ 
ζας. 

10. Την υπ’ αριθ. 198/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 


Άρθρο 1. 

Εγκρίνεται α) η αναθεώρηση του εγκεκριμένου ρυμοτομικού σχε¬ 
δίου του δήμου Πρέβεζας (Ν. Πρέβεζας) στην περιοχή του γηπέδου, 
με μετατόπιση του άξονα οδού και στην περιοχή της «Κοκκινιάς» 
δίπλα στο φρούριο του Αγίου Γεωργίου που είναι συνεχόμενες περιο¬ 
χές της πολεοδομικής ενότητας «Λευκαδίτικα» της οποίας εγκρίνεται 
το σχέδιο και β) το πολεοδομικό σχέδιο των περιοχών «Λευκαδίτικα» 
και «Νοσοκομείο» του Δήμου Πρέβεζας (Ν. Πρέβεζας) που το μεγαλύ¬ 
τερο τμήμα τους έχει χαρακτηριστεί ως πυκνοδομημένο με την^υπ’ 
αριθ. 22035/1986 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων «Χαρακτηρισμός ως πυκνοδομημένων 
τμημάτων των περιοχών «Νοσοκομείο» και «Λευκαδίτικα» του δήμου 
Πρέβεζας (Ν. Πρέβεζας)» με τον καθορισμό οικοδομήσιμων χώρων 
οδών, πεζοδρόμων, κοινοχρήστων χώρων πρασίνου, πάρκων, αλσών, 
πλατειών, δημοτικών πάρκων, χώρου νηπιαγωγείου, χώρων βρεφο¬ 
νηπιακού σταθμού, χώρου σχολείου-νηπιαγωγείου, χώρων δημοτικού 
πολιτιστικού κέντρου, χώρου δημοτικού σχολείου, χώρου αθλητικών 
εγκαταστάσεων και χώρων στάθμευσης αυτοκινήτων όπως οι παρα¬ 
πάνω ρυθμίσεις φαίνονται στα δέκα (10) σχετικά πρωτότυπα δια¬ 
γράμματα σε κλίμακα 1:1000 που θεωρήθηκαν από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 
30379/1986 πράξη του και που συνοπτικά τους αντίτυπα δημοσιεύ¬ 
ονται με το παρόν διάταγμα. 


Άρθρο 2. 

Εγκρίνεται ο πολεοδομικός κανονισμός των περιοχών «Νοσοκο¬ 
μείο» και «Λευκαδίτικα» του δήμου Πρέβεζας που το πολεοδομικό 
τους σχέδιο εγκρίνεται με το άρθρο 1 του παρόντος ως εξής: 

Άρθρο 3. 

Καθορίζονται Ζώνες Κοινωνικού Συντελεστή (ΖΚΣ) όπως φαίνεται να 
περικλείονται με κίτρινη γραμμή στα ίδια ως άνω διαγράμματα. 

Στις παραπάνω ζώνες για την εφαρμογή των κατ’ άρθρο 6 παρ. 6 
του Ν. 1337/83 προγραμμάτων, εφαρμόζεται δεύτερος αυξημένος 
συντελεστής δομήσεως (κοινωνικός συντελεστής) 1,20 με μέγιστο πο¬ 
σοστό κάλυψης εξήντα τοις εκατό (60%). 

Άρθρο 4. 

1. Καταργείται το προκήπιο των οικοπέδων οικοδομημένων ή μη 
που βρίσκονται στην περιοχή της Κοκκινιάς της οποίας αναθεωρείται 
το σχέδιο με το άρθρο 1 του παρόντος. 

•2. Στην πρόσοψη των οικοπέδων οικοδομημένων ή μη επιβάλλεται 
προκήπιο πλάτους τρία (3) μέτρα στα οικόπεδα που βρίσκονται στην 
πολεοδομική ενότητα «Νοσοκομείο» και στην περιοχή της οποίας ανα¬ 
θεωρείται το σχέδιο και πλάτους τριών (3) και τεσσάρων (4) μέτρων 
στην πολεοδομική ενότητα «Λευκαδίτικα» όπως φαίνεται στα ίδια ως 
άνω διαγράμματα. 

Άρθρο 5. 

Στους οικοδομήσιμους χώρους που χαρακτηρίζονται στα διαγράμ¬ 
ματα με στοιχείο ΟΤ επιτρέπεται η ανέγερση κατοικιών και εμπορι¬ 
κών καταστημάτων που εξυπηρετούν τις καθημερινές ανάγκες της 
περιοχής (όπως είδη διατροφής, φαρμακεία, χαρτοπωλείο, καταστή¬ 
ματα αναψυχής, γραφεία) και παρεμφερών εγκαταστάσεων που δεν 
οχλούν. 

Άρθρο 6. 

Τα ελάχιστα όρια εμβαδού και διαστάσεων καθώς και οι λοιποί 
όροι και περιορισμοί δόμησης των οικοπέδων των οποίων εγκρίνεται 
το πολεοδομικό σχέδιο με το άρθρο 1 περίπτωση β του παρόντος 
ορίζονται κατά τομείς III και ΙΙΙα που φαίνονται στα ίδια ως άνω 
διαγράμματα ως ακολούθως: 

Τομείς III και ΙΙΙα I 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τετρ. μέτρα. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον: 

α) υπήρχαν στις 10.3.82 και κατά τη δημοσίευση του παρόντος 
έχουν: 

Ελάχιστο πρόσωπο: οκτώ (8) μέτρα 

Ελάχιστο εμβαδόν: εκατόν πενήντα (150) τετρ. μέτρα. 

β) προκύπτουν από την οριστική πράξη εφαρμογής της πολεοδομι¬ 
κής μελέτης και προέρχονται από τις εισφορές σε γη σύμφωνα με το 
άρθρο 8 του Ν. 1337/83 και έχουν τα ελάχιστα όρια εμβαδού και 
διαστάσεων της περίπτωσης α της παραγράφου αυτής. 

3. Μέγιστο ποσοστό κάλυψης πενήντα τοις εκατό (50%) της επι¬ 
φάνειας του οικοπέδου. 

4. Συντελεστής δόμησης οκτώ δέκατα (0,8). 

5. Κατά παρέκκλιση των προηγούμενων παραγράφων «3 και 4 
ορίζεται συντελεστής δόμησης 1,20 και μέγιστο ποσοστό κάλυψης 
εξήντα τοις εκατό (60%) σε οικόπεδα που υπήρχαν στις 10.3.82 και 
έχουν εμβαδόν μικρότερο από 150 τ.μ. αφού αφαιρεθεϊ το εμβαδόν 
της εισφοράς σε γη και εφόσον η συνολική επιφάνεια ορόφων δεν 
υπερβαίνει τα εκατόν είκοσι (120) τετρ. μέτρα. 

6. Μέγιστο ύψος των κτιρίων επτάμισι (7,50) μέτρα το οποίο δεν 
επιτρέπεται να προσαυξάνεται στην περίπτωση χορήγησης άδειας οι¬ 
κογενειακής στέγης. 

7. Απαγορεύεται η κατασκευή κτιρίου σε υποστηλώματα(ΡΙΕΟ- 
ΤΙ8). 

8. Απαγορεύεται η κατασκευή ανοικτών και ασκεπών κλιμάκων. 

9. Ειδικά για τον τομέα ΙΙΙα επιβάλλεται η κατασκευή στέγης από 
κεραμίδια με μέγιστη κλίση είκοσι μοιρών (20°) απαγορευομένης της 
δημιουργίας οιουδήποτε χώρου κύριας ή βοηθητικής χρήσης μέσα στο 
ύψος της στέγης. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Μαΐου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 

